CELEX: 62010TN0448
Language: el
Date: 2010-09-23 00:00:00
Title: Υπόθεση T-448/10: Προσφυγή της 23ης Σεπτεμβρίου 2010 — Apple κατά ΓΕΕΑ — Iphone Media (IPH IPHONE)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/36
            
         Προσφυγή της 23ης Σεπτεμβρίου 2010 — Apple κατά ΓΕΕΑ — Iphone Media (IPH IPHONE)
   (Υπόθεση T-448/10)
   ()
   2010/C 328/63
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Apple, Inc. (Cupertino, Ηνωμένες Πολιτείας Αμερικής) (εκπρόσωποι: M. Engelman, barrister και J. Olsen, solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Iphone Media, SA (Σεβίλλη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Ιουλίου 2010 στην υπόθεση R 1084/2009-4·
            
         
               —
            
            
               να κάνει δεκτή την ασκηθείσα από την προσφεύγουσα ανακοπή·
            
         
               —
            
            
               επικουρικώς, να κάνει δεκτή την ασκηθείσα από την προσφεύγουσα ανακοπή όσον αφορά τα προϊόντα και τις υπηρεσίες για τα οποία έχει διαπιστωθεί ότι υφίσταται πιθανότητα συγχύσεως ή/και όσον αφορά τα προϊόντα και τις υπηρεσίες για τα οποία έχει προσδιορισθεί ότι υφίσταται ο κίνδυνος να αντλεί το σήμα, του οποίου ζητείται η καταχώριση, αθέμιτο όφελος από τον διακριτικό χαρακτήρα ή από τη φήμη του σήματος της προσφεύγουσας ή ότι υφίσταται ο κίνδυνος το εν λόγω σήμα να θίγει τον διακριτικό χαρακτήρα ή τη φήμη του σήματος της προσφεύγουσας·
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «IPH IPHONE» για προϊόντα και υπηρεσίες των κλάσεων 16, 35, 38, 41 και 42 — Αίτηση καταχωρίσεως κοινοτικού σήματος αριθ. 5562822
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχώριση ως κοινοτικού σήματος (αριθ. καταχωρίσεως 2901007) του λεκτικού σήματος «IPHONE», για προϊόντα και υπηρεσίες των κλάσεων 9, 38 και 42
   
      Απόφαση του τμήματος ανακοπών: Η ανακοπή έγινε εν μέρει δεκτή
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα φρονεί ότι η προσβαλλόμενη απόφαση παραβαίνει τα άρθρα 8, παράγραφος 1, στοιχείο β', και 8, παράγραφος 5, του κανονισμού (ΕΚ) 207/2009 του Συμβουλίου, καθόσον το τμήμα προσφυγών εφάρμοσε εσφαλμένως τις διατάξεις των άρθρων αυτών επί του επίδικου σήματος.